Federation Bosnia e Herzegovina

Li Federation Bosnia e Herzegovina es un entitet del state Bosnia e Herzegovina. It have circa 2,3 million habitantes. It es principalmen li entitet del croates e del bosniaces del Bosnia e Herzegovina. Li Federation Bosnia e Herzegovina consiste de 10 cantones. Li Federation Bosnia e Herzegovina esset fundat per li tractate de Washington in li annu 1994. Li tractate finit li combatte inter li croates e li bosniakes in li guerre intern (1992-1995) e esset recognosset quam entitet de Bosnia e Herzegovina per li tractate de Dayton in li annu 1995. Li federation Bosnia e Herzegovina li plu grand entitet del Bosnia e Herzegovina con 51 % del territoria del Bosnia e Herzegovina. Li cité capital del Federation Bosnia e Herzegovina es Sarajevo. Prim-Ministre: Fadil Novalić Presidente: Marinko Čavara Vice-presidentes: Melika Mahmutbegović, Milan Dunović Li cantones del Federation Bosnia e Herzegovina Li cantones del Federation Bosnia e Herzegovina have propri guvernamentes, flaggas e constitutiones. Ili have mult competenties inter altri in li domenes education e policie. Li deci cantones del Federation Bosnia e Herzegovina: 1 Canton Una-Sana (Unsko-sanski kanton) 2 Canton Posavina (Posavski kanton/Posavska županija) 3 Canton Tuzla (Tuzlanski kanton) 4 Canton Zenica-Doboj (Zeničko-dobojski kanton) 5 Canton Bosnian-Podrinje (Bosansko-podrinjski kanton) 6 Canton Central-Bosnia (Srednjobosanski kanton/Srednjobosanska županija) 7 Canton Herzegovina-Neretva (Hercegovačko-neretvanski kanton/Hercegovačko-neretvanska županija) 8 Canton West-Herzegovina (Zapadno-hercegovački kanton / Zapadno-hercegovačka županija) 9 Canton Sarajevo (Sarajevski kanton) 10 Canton Livno (Hercegbosanska županija/Livanjski kanton/Zapadnobosanski kanton)